تورکیه، طالبان گروهی بیلن افغانستان حکومتی اورته سیده عملی بولگن آتش کیس پروسه سینی یخشی کوتیب آلدی
خوددی شو آتش کیس نینگ بیر تامانلمه اوله راق اوزه یتیریلگن لیگینی حمایه قیله میز
تورکیه نینگ، طالبان گروهی بیلن افغانستان حکومتی اورته سیده آتش کیس نینگ ایککی تامانلمه عملی قیلینگن لیگینی یخشی کوتیب آلگن لیگی بیلدیریلدی.
تورکیه تشقی ایشلر وزیرلیگی تامانیدن بیریلگن یازمه بیاناتده،
"افغانستانده طالبان گروهی بیلن حکومت اورته سیده رمضان بیره می مناسبتی بیلن آلیب باریلگن آتش کیس نی ممنونیت بیلن کوتیب آلدیک. افغانستان جمهور باشلیغی اشرف غنی نینگ خوددی شو آتش کیسنی بیر تامانلمه اوله راق اوزه یتیرگن لیگینی حمایه قیله میز" دیب ایتیلگن.
عین دمده "افغانستان حکومتی تامانیدن آتیلگن بو آدیم گه طالبان نینگ هم مثبت معناده جواب بیریشینی و افغانستانده تینچ لیک نینگ برقرار بولیشینی تمنی قیله میز. تورکیه، دوست و قرینداش افغانستان گه تینچ لیک، امنیت و استقرارنینگ برقرار بولیشی اوچون آلیب باریلگن فعالیت لرنی حمایه قیلیش گه دوام ایته دی" دیب افاده ایتیلگن.
pes_Arab azb_Arab azb_Arab azb_Arab azb_Arab azb_Arab